Document ID: 32007R1381

KOMMISSIONENS FORORDNING (EF) Nr. 1381/2007
af 26. november 2007
om ændring af forordning (EF) nr. 2133/2001 om åbning og forvaltning af EF-toldkontingenter og toldlofter for korn for så vidt angår en forhøjelse af EF-toldkontingentindrømmelserne for færøsk fiskefoder henhørende under KN-kode ex 2309 90 10, ex 2309 90 31 og ex 2309 90 41
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 827/68 af 28. juni 1968 om en fælles markedsordning for visse varer, der er anført i bilag II til traktaten (1),
under henvisning til Rådets afgørelse 97/126/EF af 6. december 1996 om indgåelse af en aftale mellem Det Europæiske Fællesskab på den ene side og Danmarks regering og Færøernes landsstyre på den anden side (2),
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (3), særlig artikel 12, stk. 1, og
ud fra følgende betragtninger:
(1)
Ved afgørelse nr. 1/2005 truffet af Den Blandede Komité EF/Danmark-Færøerne (4) ændredes protokol nr. 3 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side (5) (i det følgende benævnt »aftalen«), som blev godkendt ved afgørelse 97/126/EF, for så vidt angår definitionen af begrebet produkter med oprindelsesstatus og metoderne for administrativt samarbejde.
(2)
Rådet traf den 13. juni 2007 afgørelse om EF’s holdning til en ændring af protokol nr. 4 til aftalen.
(3)
Ved afgørelse nr. 1/2007 (6) truffet af Den Blandede Komité EF/Danmark-Færøerne om ændring af protokol nr. 4 til aftalen ændres især den årlige toldkontingentmængde for kontingentet med løbenummer 09.0689.
(4)
I henhold til artikel 1, stk. 2, nr. 1, i protokol nr. 4 til aftalen, ændret ved afgørelse nr. 1/2007 truffet af Den Blandede Komité EF/Danmark-Færøerne, skal de færøske myndigheder for dette toldkontingent for fiskefoder henhørende under KN-kode ex 2309 90 10, ex 2309 90 31 og ex 2309 90 41 bekræfte, at fiskefoder, der eksporteres til EU inden for rammerne af dette præferencetoldkontingent, ikke indeholder anden gluten end den, der forekommer naturligt i det korn, der kan anvendes i sammensætningen af fiskefoderet.
(5)
Ifølge artikel 3 i afgørelse nr. 1/2007 truffet af Den Blandede Komité EF/Danmark-Færøerne beregnes forhøjelsen af toldkontingentet for kalenderåret 2007 tidsproportionalt fra den 1. december 2007. Toldkontingentet for kalenderåret 2007 bør derfor forhøjes med 833 tons.
(6)
Kommissionens forordning (EF) nr. 2133/2001 (7) bør derfor ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2133/2001 foretages følgende ændringer:
1)
Artikel 2, stk. 3, affattes således:
»3. Produkter, der er omfattet af toldkontingentet med løbenummer 09.0689, overgår til fri omsætning mod forelæggelse af
a)
et oprindelsesbevis som omhandlet i artikel 16 i protokol nr. 3 (om definition af begrebet produkter med oprindelsesstatus og om metoderne for administrativt samarbejde) til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side og
b)
en erklæring som omhandlet i bilag V fra følgende færøske myndighed:
Heilsufrøðiliga starvsstovan/fødevare- veterinær- og miljømyndigheden
Falkavegur 6, 2. sal
FO-100 TÓRSHAVN
FÆRØERNE
Tlf. 00 298 35 64 00
Fax 00 298 35 64 01
Servicetelefon: 00 298 55 64 03 (åben til 23.00)
e-mail: HFS@HFS.FO
Websted: www.hfs.fo«
2)
I bilag II affattes teksten vedrørende løbenummer 09.0689 som angivet i bilag I til nærværende forordning.
3)
Bilag II til nærværende forordning indsættes som bilag V.
Artikel 2
Uanset artikel 1, nr. 2), er toldkontingentet for kalenderåret 2007 på 10 833 tons.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. december 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. november 2007.

Labels: 3
18
17
6